Ilen kirkegård

Ilen kirkegård er en gravlund for Ilen menighet ved Bynesveien 18 i Ilsvika i Trondheim. Gravlunden har i dag et areal på 3,5 daa, noe som gjør Ilen kirkegård til byens minste gravlund. 

Den ble anlagt i 1883 og ble vigslet to år senere. I 1893 ble det oppført et gravkapell og i 1905 ble kirkegården utvidet, men i 1934 ble gravkapellet revet, mye på grunn av at man hadde sluttet med begravelser som følge av at Ilen kirkegård i 1916 hadde blitt avløst av Stavne kirkegård.

Fra 1947 ble gravlunden igjen tatt i bruk, men på grunn av begrenset plass ble det kun gitt anledning til å sette ned urner ved gravlunden. På grunn av at kommunen manglet gravplasser ved årtusenskiftet ble det besluttet å ta i bruk Ilen kirkegård igjen.NRK.no – Ilen kirkegård tas i bruk igjen (Publisert 25. oktober 2000, besøkt 24. mars 2013) Ilen kirkegård ble ferdig rehabilitert og gjenåpnet den 9. desember 2007Kirken.no – Kirkelig fellesråd i Trondheim, Ilen kirkegård - Gjenåpning søndag 9. desember  (Publisert 6. desember 2007, besøkt 24. mars 2013), omtrent samtidig med åpningen av parseller til Nordre avlastningsvei i samme område.

 Se også 
 Ilen kirke

 Referanser 

 Litteratur 


 Eksterne lenker 
 Kart over ilen kirkegård (Allslekt.org)

Kategori:Kirkegårder i Trondheim
Kategori:Ila (Trondheim)
Kategori:Etableringer i 1883